
Број: 05-96-20/2023
Датум: 30.06.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ЗО-ЖИ“ д.о.о. Зворник, за издавање еколошке дозволе за пословни објекат – фабрику за производњу арматурних мрежа која се налази у насељу Челопек бр. 252, град Зворник, од 22.05.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „ЗО-ЖИ“ д.о.о. Зворник, ЕКОЛОШКА ДОЗВОЛА за пословни објекат – фабрику за производњу арматурних мрежа која се налази у насељу Челопек бр. 252, град Зворник, на грађевинској парцели означеној као к.ч. број: 5310/2 К.О. Зворник. 
2. Опис активности и постројења за које се издаје еколошка дозвола:
У предметном објекту се врши производња арматурних мрежа и бинор носача. Готови производи се користе за потребе предузећа као и за пласман на тржишту. Величина и димензија производа зависи од потребе купаца. Арматурна мрежа се производи од глатке или оребрене хладно ваљане челичне жице међусобно укрштене под правим углом, а затим спојене електроотпорним заваривањем на мјесту укрштања.

Предметни објекат се састоји из сљедећих цјелина:
· Хала, спратности Пр, димензија, 60,50 m х 20,50 m,
· Хала, дограђени дио, спратности високо Пр, димензија 18,50 m х 31,50 m,
· Портирска кућица, спратности Пр, димензија 3,40 m х 2,60 m.
Инвеститор од опреме у технолошком процесу користи: виљушкар (6 ком.), линију за пунктовање арматурних мрежа, калибратор (4 ком.), уздужну исправљачицу, апарат за чеоно заваривање (5 ком.), компресор (2 ком.), цекулар за жељезо, машину за превртање арматурних мрежа (2 ком.) и кидалицу.
3. Инвеститор „ЗО-ЖИ“ д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „ЗО-ЖИ“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.

· Адекватном организацијом рада спречити стварање гужве и застоја. 
· Квасити манипулативни простор у сушном периоду у циљу смањења стварања честица прашине од моторних возила која долазе на локацију.
· Металну прашину на предметној лоакацији помоћу инсталираних аспирационих система транспортовати пнеуматским цјевоводом у џамбо вреће. 

· Смањити на најмању могућу мјеру емисије загађујућих материја у ваздух уз примјену најбоље расположивих технологија. 

· Редовно одржавати систем одсиса металне прашине. 

· Редовно провјеравати запривеност система одсиса. 

· На мјестима на којим се уочи ширење металне прашине у радни простор конструкцијским рјешењима извршити побољшања у циљу спречавања даљег ширења емисије прашине у околину.
· Вршити редован преглед и сервис опреме и уређаја, према спецификацији произвођача.
· Хигијенским мјерама континуирано спречавати накупљање металне прашине, на локацији како би се спријечило разношење у околину. 

· Проводити све мјере и радње у циљу заштите од пожара. 

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа. 

· Током рада објекта потребно је врата на халама и другим објектима гдје се јавља бука, држати затворена (отварати по потреби). 

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке. 

· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.). 

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавање услова предвиђених Правилником о граничним вриједностима интензитета звука („Службени гласник Републике Српске“, број 02/23).
· Да би се смањило присуство буке и прашине извршити озелењавање свих слободних површина брзо растућим зеленилом и украсним биљкама а посебно уз границу са сусједним парцелама.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Атмосферске воде са кровова инфилтрирати директно у терен или путем површинског отицаја гравитационо дренирају према најближем реципијенту. 
· Отпадне зауљене воде и атмосферске воде са манипулативних површина упуштати у таложник отпадне воде.
· Један пут годишње а по потреби и чешће чистити и празнити таложник са овлаштеном организацијом.

· Водити евиденцију одржавања таложника (датум и вријеме чишћења, количина очишћеног садржаја, име, презиме и потпис лица за чишћење, и име, презиме и потпис лица које је преузело отпад). 

· Обезбједити намјенско затворено буре за опасан отпад. Посуду поставити или у затворен простор или испод надстрешнице.
· Редовно чистити и одржавати у функционалном стању све елементе канализационог система који прикупљају отпадне воде.
· Редовно одржавати механизацију (доставна возила, виљушкаре) као би се избјегла загађења земљишта односно вода на локацији. 

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.
· У случају излијевања горива, мазива, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Обезбједити намјенско затворено буре за опасан отпад. Посуду поставити или у затворен простор или испод надстрешнице. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Сав настали метални отпад и металну прашину продавати трећим лицима. 

· Контејнери за складиштење свих врста отпада на локацији морају бити јасно означени типом и нивоом опасности. 

· Најмање један пут годишње а по потреби и чешће чистити и празнити таложник у сарадњи са предузећем овлаштеним за преузимање ове врсте отпада. Водити евиденцију о чишћењу таложника. 

· Забрањено је мјешање опасног и неопасног отпада на локацији. 
· Спријечити расипање или пролијевање отпада, ширење прашине, буке, мириса и других емисија.
· Крупни метални отпад продавати као секундарну сировину овлаштеном оператеру на основу Уговора о купопродаји секундарних сировина. 

· Отпадну металну прашину (цудер) одлагати у намјенске џамбо вреће и исте коначно збрињавати усарадњи са овлаштеним оператером и на основу Уговора. 

· Отпадна уља из радног процеса складиштити у намјенску металну бурад до предаје овлаштеној организацији и на основу Уговора. 

· Празну металну амбалажу од уља (хидрауличног, моторног) користити за одлагање истог (отпадних уља) након његове употребе. Са истом поступати као са опасним отпадом. 

· Истрошене акумулаторе складиштити унутар складишта опасног отпада и исте одлагати у амбалажу (кибле) како би се спријечило евентуално цурење опасних материја приликом транспорта и манипулације са истим. Коначно збрињавање вршити искључиво у сарадњи са овлаштеним орератером и на основу Уговора. 

· Отпадне гуме складиштити унутар затвореног простора и исте предавати овлаштеном оеператеру на основу унапријед склопљеног Уговора. 

· Настали отпад на предметном локацији селективно одлагати у намјенске канте – контејнере. 

· Мјешани комунални отпад одлагати на локацији у намјенски затворени контејнер. Коначно збрињавање обавља се од стране надлежног конуналног предузећа са Уговором.
· Рециклабилни отпад (папир, најлон, дрвене палете) селективно прикупљати и продавати у секундарне сировине. 

· Простор предвиђен за привремено одлагање насталог отпада мора испуњавати све услове према законским и подзаконским актима из области управљања отпадом. 

· Опасни отпад као што су: употребљени апсорбенс, крпе за брисање, заштитна одјећа као и други опасни отпад класификован као такав, одлагати у намјенске контејнере и посуде које осигуравају безбједно чување и преношење опасног отпада. 

· Обезбједити намјенско затворено буре за опасан отпад (контаминирани апсорбент, зауљене крпе, пуцвала итд.) поставити или у затворен простор или испод надстрешнице. 

· Контејнери за опасни отпад морају бити постављени на водонепропусној, наткривеној  и чврстој подлози.
· Отпадне врећасте филтере одлагати заједно са мјешаним комуналним отпадом. 
· Водити евиденцију продукованих врста отпада. 
· Поштовати и проводити мјере и активности прописане  Планом управљања отпадом. 
· У случају појаве нових врста отпада извршити идентификацију истих и израдити нови План управљања отпадом. 

· Инвеститор је дужан склопити Уговоре о збрињавању свих врста отпада у сарадњи са овлаштеним предузећем, а у складу са законским и подзаконским актима из области управљања отпадом.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 
	Шифра
	Назив отпада

	13 05 01*
	Чврсте материје из комора за отпад из сепаратора уље / вода

	12 
	ОТПАДИ ОД ОБЛИКОВАЊА, ФИЗИЧКЕ И МЕХАНИЧКЕ И ПОВРШИНСКЕ ОБРАДЕ МЕТАЛА И ПЛАСТИКЕ 

	12 01 
	Отпади од обликовања, физичке и механичке и површинске обраде метала и пластике 

	12 01 01 
	Стругање и обрада ферометала 

	12 01 02 
	Прашина и честице ферометала 

	13 
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 01 
	Отпадна хидраулична уља 

	13 01 10* 
	Минерална нехлорована хидраулична уља 

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 
	Апсорбенти, материјали за филтере, крпе за брисање и заштитна одјећа 

	15 02 02* 
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама 

	16 01 
	Отпадна возила из различитих видова транспорта (укључујући и механизацију) и отпадни настали демонтажом отпадних возила и од одржавања возила (изузев 13,14,16 06 и 16 08) 

	16 01 03 
	Отпадне гуме 

	16 06 
	Батерије и акумулатори 

	16 06 01* 
	Оловне батерије 

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉАЊЕ ФРАКЦИЈЕ

	20 01
	Одвојено сакупљене фракције (изузев 15 01)

	20 01 40
	метали

	20 03 
	Остали општински отпади 

	20 03 01 
	Мјешани општински отпад 


  Напомена: Опасни отпад у Каталогу отпада има ознаку звијездице (*)
            3.3.4.   Мјере спречавања инцидентних ситуација
· На цјелокупном простору објеката пушење је строго забрањено. 
· Све евентуално опасне и штетне материје, привремено складиштити у посебним посудама и просторима (може и под надстрешницом ограђеном прописном оградом у затвореним металним бурадима).

            3.3.5.   Мјере након затварања постројења
· потребно је извршити пражњење и збрињавање чврстог отпада са локације у сарадњи са овлаштеним организацијама те демонтажу и уклањање инсталиране опреме са локације.
         3.4. Инвеститор, „ЗО-ЖИ“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела 2:  Граничне вриједности индикатора буке на отвореном и у затвореном простору

	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 

          4.2.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела бр. 3: Дозвољене граничне вриједности параметара у отпадним водама које се могу испуштати у јавну канализацију
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Укупне суспендоване материје
	g/m3
	500

	5.
	БПК5
	g/m3
	*

	6.
	ХПК
	g/m3
	*

	7.
	Амонијачни азот
	g/m3
	40

	8.
	Нитритни азот
	g/m3
	10

	9.
	Нитратни азот
	g/m3
	-

	10.
	Укупни азот
	g/m3
	100

	11.
	Укупни фосфор
	g/m3
	5


5. Мониторинг
          5.1.  Одговорно лице „ЗО-ЖИ“ д.о.о. Зворник, дужно је спроводити мониторинг загађујућих материја у периоду важења еколошке дозволе на сљедећи начин:
         5.2.   Мониторинг буке 
Мониторинг нивоа буке вршити вршити једном годишње, у свим годинама важења еколошке дозволе. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
         5.3.   Мониторинг ваздуха

Мониторинг квалитета ваздуха вршити по налогу надлежног еколошког инспектора. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
5.4.   Мониторинг  воде 

Мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима  за испуштање отпадних вода у јавну канализацију („Службени гласник РС“, број: 44/01).

5.5.  Мониторинг земљишта 

Мониторинг земљишта вршити у случају акцидентних ситуација или по налогу надлежног еколошког инспектора. Резултати мјерења морају бити у складу са Правилнику о граничним и ремедијационим вриједностима загађујућих, штетних и опасних материја у земљишту („Службени гласник Републике Српске“, број 82/21).
5.6. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „ЗО-ЖИ“ д.о.о. Зворник,  дана 22.05.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат – фабрику за производњу арматурних мрежа која се налази у насељу Челопек бр. 252, град Зворник, на грађевинској парцели означеној као к.ч. број: 5310/2 К.О. Зворник.

         Уз Захтјев су достављени Докази, које је урадила овлашћена институција „В&З-ЗАШТИТА“д.о.о. Бања Лука која поседује лиценцу за обављање дјелатности из области заштите животне средине, број: 5-Е/05 од 27.09.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број протокола: 600-Z-266/23 од маја 2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-21-001 007 од 12.10.2021.год.

· Скица лица мјеста, Д.О.О. „ГЕОМАТИК“ – ПЈ Зворник, од 18.05.2021.год.

· Копија катастарског плана, Републичка управа за геодетске и имовинско – правне послове, ПЈ Зворник, број плана: 11, од 06.03.2023.год.

· Посједовни лист – извод број: 4959, Републичка управа за геодетске и имовинско – правне послове Бања Лука, ПЈ Зворник, број: 21.21-952.1-1-431/2023-1 од 03.03.2023.год.

· Анекс уговора о пружању комуналних услуга, број: 952 од 21.03.2019.год.

· Рјешење, Одјељење за просторно уређење, Општина Зворник, број: 04-361-161/23 од 20.09.2013.год.

· Рјешење – употребна дозвола, Одјељење за просторно уређење, Градска управа Града Зворник, број: 04-361-181/2021 од 07.10.2021.год.

· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 24.05.- 24.06.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

